
16                                                          DR.30.10.2017                                                

 
Pembebasan tersebut membolehkan banduan membuat 
persiapan sebelum tiba tarikh pembebasan sebenar; 

(vi) pelaksanaan program yang melibatkan penyertaan keluarga 
turut diadakan untuk banduan wanita berasaskan penilaian 
jabatan penjara mendapati hubungan kekeluargaan yang kukuh 
merupakan sokongan yang penting kepada usaha pemulihan 
dan pembangunan diri banduan wanita yang berkenaan; 

(vii) tidak ketinggalan banduan wanita yang berminat turut diberikan 
kemudahan melanjutkan pelajaran atau meningkatkan 
kelayakan akademik sehingga ke peringkat pengajian tinggi; 

(viii) seterusnya majikan yang ingin menyediakan peluang pekerjaan 
dalam bidang tertentu adalah digalakkan hadir untuk menemu 
duga banduan wanita yang berminat; dan 

(ix) di samping itu, keperluan khusus untuk wanita dari segi 
penjagaan kebersihan diri, kesihatan dan pemakanan semasa 
dan selepas mengandung serta penjagaan anak-anak yang 
diberikan keutamaan. 

Saya juga ingin maklumkan di sini bahawa statistik penghuni penjara lelaki dan 
wanita di seluruh institusi penjara setakat 9 Oktober 2017 adalah jumlah banduan lelaki 
sebanyak 55,741 orang dan banduan wanita sebanyak 4,027 orang. Jumlah keseluruhan 
penghuni penjara pada 9 Oktober adalah 59,768 orang dan jumlah banduan penjara lelaki 
dan wanita dalam kes dadah pada tarikh 9 Oktober 2017 adalah banduan lelaki sebanyak 
30,719 orang dan banduan wanita sebanyak 1,703 orang. Jadi, jelas jumlah banduan dalam 
penjara, yang ditahan dalam penjara, yang terlibat dalam kes dadah lebih kurang separuh 
daripada keseluruhan penghuni penjara.  

Ada 20 institusi penjara yang menempatkan wanita iaitu Penjara Wanita Kajang, 
Penjara Pokok Sena, Penjara Alor Setar, Penjara Seberang Prai, Penjara Tapah, Penjara 
Sungai Udang, Penjara Simpang Renggam, Penjara Kluang, Penjara Pengkalan Chepa, 
Penjara Bentong, Penjara Sandakan, Penjara Tawau, Penjara Kota Kinabalu, Penjara Sibu, 
Penjara Miri, Penjara Puncak Borneo, Penjara Limbang, Pusat Pemulihan Akhlak Batu Gajah, 
Sekolah Henry Gurney, Telok Mas dan akhirnya, Sekolah Henry Gurney, Keningau. Sekian, 
terima kasih. 

Dato’ Dr. Haji Noor Azmi bin Ghazali [Bagan Serai]: Terima kasih Tuan Yang di-
Pertua. Terima kasih Timbalan Menteri kerana- satu jawapan yang begitu detil, terima kasih 
banyak. Memandangkan pemenjaraan ini sendiri boleh menyebabkan trauma kepada 
seseorang, kepada keluarga dia, kepada kampung dia dan seluruh yang berkaitan dengan 
dia. Satu kampung tahu. Kita juga tahu bahawa kesihatan mental merupakan komponen 
penting dalam proses untuk integrasi semula ke dalam masyarakat. Saya ingin bertanya, 
adakah pihak penjara menyediakan khidmat pakar psikologi secara lebih kerap, secara lebih 
konsisten untuk menyelesaikan masalah ini? Berapa peratus kah wanita-wanita yang 
dibebaskan dari pemenjaraan betul-betul berjaya diterima balik dalam kelompok masyarakat? 
Terima kasih. 

Datuk Nur Jazlan bin Mohamed: Terima kasih Yang Berhormat Bagan Serai. 
Untuk makluman Ahli Yang Berhormat, Jabatan Penjara Malaysia mempunyai 54 orang 
Pegawai Psikologi yang berkhidmat di seluruh penjara iaitu Pegawai Psikologi Gred S44 
seramai tujuh orang, Pegawai Psikologi Gred S41 seramai 41 orang, Penolong Pegawai 
Psikologi Gred S32 seramai tiga orang, Penolong Pegawai Psikologi Gred S29 seramai tiga 
orang. Jadi, ramai jumlah pegawai psikologi yang ditugaskan di penjara. Kedua, tugas 
pegawai psikologi ini saya hendak huraikan sedikit, jadi biar kita maklum ya.  

Tugas mereka ialah sewaktu penghuni masuk ke dalam penjara, mereka akan 
menjalankan ujian psikologi seperti ujian Depression, Anxiety, Stress Scales, Back 
Depression Inventory, Aggressive Questionnaire, Drug Abuse Screening Test serta 
University of Broad Island Change, EUREKA test bagi melihat dan menyaring setiap tahap 
psikologi dari segi kognitif, emosi dan tingkah laku mereka. Saya rasa Yang Berhormat 
sebagai doktor lebih faham daripada kita dalam Dewan ini ya. Maknanya, semua langkah 
yang diambil sewaktu penghuni masuk dalam penjara adalah dibuat secara empirikal dan 
secara evidence phase.  



Pembebasan tersebut membolehkan banduan membuat persiapan sebelum tiba tarikh pembebasan sebenar; (vi) pelaksanaan program yang melibatkan penyertaan keluarga turut diadakan untuk banduan wanita berasaskan penilaian jabatan penjara mendapati hubungan kekeluargaan yang kukuh merupakan sokongan yang penting kepada usaha pemulihan dan pembangunan diri banduan wanita yang berkenaan; (vii) tidak ketinggalan banduan wanita yang berminat turut diberikan kemudahan melanjutkan pelajaran atau meningkatkan kelayakan akademik sehingga ke peringkat pengajian tinggi; (viii) seterusnya majikan yang ingin menyediakan peluang pekerjaan dalam bidang tertentu adalah digalakkan hadir untuk menemu duga banduan wanita yang berminat; dan. (ix) di samping itu, keperluan khusus untuk wanita dari segi penjagaan kebersihan diri, kesihatan dan pemakanan semasa dan selepas mengandung serta penjagaan anak-anak yang diberikan keutamaan. Saya juga ingin maklumkan di sini bahawa statistik penghuni penjara lelaki dan wanita di seluruh institusi penjara setakat 9 Oktober 2017 adalah jumlah banduan lelaki sebanyak 55,741 orang dan banduan wanita sebanyak 4,027 orang. Jumlah keseluruhan penghuni penjara pada 9 Oktober adalah 59,768 orang dan jumlah banduan penjara lelaki dan wanita dalam kes dadah pada tarikh 9 Oktober 2017 adalah banduan lelaki sebanyak 30,719 orang dan banduan wanita sebanyak 1,703 orang. Jadi, jelas jumlah banduan dalam penjara, yang ditahan dalam penjara, yang terlibat dalam kes dadah lebih kurang separuh daripada keseluruhan penghuni penjara. Ada 20 institusi penjara yang menempatkan wanita iaitu Penjara Wanita Kajang, Penjara Pokok Sena, Penjara Alor Setar, Penjara Seberang Prai, Penjara Tapah, Penjara Sungai Udang, Penjara Simpang Renggam, Penjara Kluang, Penjara Pengkalan Chepa, Penjara Bentong, Penjara Sandakan, Penjara Tawau, Penjara Kota Kinabalu, Penjara Sibu, Penjara Miri, Penjara Puncak Borneo, Penjara Limbang, Pusat Pemulihan Akhlak Batu Gajah, Sekolah Henry Gurney, Telok Mas dan akhirnya, Sekolah Henry Gurney, Keningau. Sekian, terima kasih. Dato' Dr. Haji Noor Azmi bin Ghazali [Bagan Serai]: Terima kasih Tuan Yang di- Pertua. Terima kasih Timbalan Menteri kerana- satu jawapan yang begitu detil, terima kasih banyak. Memandangkan pemenjaraan ini sendiri boleh menyebabkan trauma kepada seseorang, kepada keluarga dia, kepada kampung dia dan seluruh yang berkaitan dengan dia. Satu kampung tahu. Kita juga tahu bahawa kesihatan mental merupakan komponen penting dalam proses untuk integrasi semula ke dalam masyarakat. Saya ingin bertanya, adakah pihak penjara menyediakan khidmat pakar psikologi secara lebih kerap, secara lebih konsisten untuk menyelesaikan masalah ini? Berapa peratus kah wanita-wanita yang dibebaskan dari pemenjaraan betul-betul berjaya diterima balik dalam kelompok masyarakat? Terima kasih. Datuk Nur Jazlan bin Mohamed: Terima kasih Yang Berhormat Bagan Serai. Untuk makluman Ahli Yang Berhormat, Jabatan Penjara Malaysia mempunyai 54 orang Pegawai Psikologi yang berkhidmat di seluruh penjara iaitu Pegawai Psikologi Gred S44 seramai tujuh orang, Pegawai Psikologi Gred S41 seramai 41 orang, Penolong Pegawai Psikologi Gred S32 seramai tiga orang, Penolong Pegawai Psikologi Gred S29 seramai tiga orang. Jadi, ramai jumlah pegawai psikologi yang ditugaskan di penjara. Kedua, tugas pegawai psikologi ini saya hendak huraikan sedikit, jadi biar kita maklum ya. Tugas mereka ialah sewaktu penghuni masuk ke dalam penjara, mereka akan menjalankan ujian psikologi seperti ujian Depression, Anxiety, Stress Scales, Back Depression Inventory, Aggressive Questionnaire, Drug Abuse Screening Test serta University of Broad Island Change, EUREKA test bagi melihat dan menyaring setiap tahap psikologi dari segi kognitif, emosi dan tingkah laku mereka. Saya rasa Yang Berhormat sebagai doktor lebih faham daripada kita dalam Dewan ini ya. Maknanya, semua langkah yang diambil sewaktu penghuni masuk dalam penjara adalah dibuat secara empirikal dan secara evidence phase.